# data[].attributes.headline
อุทยานแห่งชาติ

# data[].attributes.subject
อุทยานแห่งชาติ

# data[].attributes.body
ถ้ำนาคา เป็นแหล่งท่องเที่ยวทางธรณีวิทยาที่เกิดจากการที่พื้นผิวของหินเกิดการกัดกร่อนไปตามปรากฎการณ์ซันแครก ทำให้มีลวดลายคล้ายเกล็ดปลาหรือเกล็ดงู ประกอบกับการโค้งตัวของหินทำให้รูปร่างโดยรวมคล้ายกับการขดตัวของงูใหญ่หรือพญานาค ตามตำนานความเชื่อเรื่องเจ้าปู่อือลือที่ถูกสาปให้เป็นพญานาคและถูกจองจำ จะพ้นคำสาปและทำให้พื้นที่นั้นได้เป็นที่รู้จักและเจริญรุ่งเรือง ก็ต่อเมื่อครบ 10 ปี ซึ่งสอดคล้องกับการครบรอบการก่อตั้งจังหวัดบึงกาฬ 10 ปี ในปีพ.ศ. 2563 ทำให้มีผู้ได้มาพบเห็นถ้ำแห่งนี้ และเกิดการกระจายข่าวไปตามความเชื่อส่วนบุคคลจนเป็นที่โด่งดังมาจนถึงปัจจุบัน  ตั้งอยู่ที่หน่วยพิทักษ์อุทยานแห่งชาติชั่วคราว (น้ำตกตาดวิมานทิพย์) บ้านตาดวิมานทิพย์ ตำบลโพธิ์หมากแข้ง อำเภอบึงโขงหลง จังหวัดบึงกาฬ เปิดให้นักท่องเที่ยวเข้าชมครั้งแรกเมื่อวันที่ 1 กรกฎาคม พ.ศ. 2563 เป็นแหล่งท่องเที่ยวที่นิยมมาก เปิดให้เข้าชมทุกวัน ยกเว้นวันที่มีฝนตกหนัก สามารถขึ้นชมได้ทุกฤดูกาล โดยในแต่ละฤดูกาลจะให้ภาพและบรรยากาศแตกต่างกันไป ในฤดูฝนจะเกิดมอส เฟิน และพืชพันธุ์ต่าง ๆ เกาะตามผิวหินทำให้ดูมีชีวิตชีวา ในฤดูร้อนจะเห็นผิวหินชัดเจน และระหว่างทางจะเต็มไปด้วยบรรดาพืชพันธุ์ดอกไม้ ทั้งไม้พุ่มและไม้ยืนต้นที่กำลังออกดอก เช่น ข่อยหิน เต็ง รัง คำมอกหลวง ม้าวิ่ง อะราง ตะแบกเกรียบ เป็นต้น  ระยะทางจากจุดเริ่มต้นไปถึงถ้ำนาคาประมาณ 1,400 เมตร ทางเดินเป็นทางเดินธรรมชาติ ประกอบด้วย บันไดเป็นช่วง ๆ สลับกับพื้นดิน และมีบางจุดจะต้องดึงเชือกเพื่อช่วยพยุงตัวทั้งตอนขึ้นและลง นอกจากนี้ยังมีแหล่งท่องเที่ยวอื่น ๆ ในบริเวณที่ใกล้เคียงกัน ได้แก่ เจดีย์หลวงปู่เสาร์ เจดีย์หลวงปู่วัง ถ้ำหลวงปู่วัง และหัวนาคาที่ 1 เป็นต้น ใช้เวลาเดินทางไป-กลับประมาณ 4-5 ชั่วโมงเหมาะแก่ผู้ที่มีสภาพร่างกายแข็งแรง ไม่ตั้งครรภ์ และไม่มีโรคประจำตัว

# data[].attributes.body
นางสาวเนตรชนก  อุผา
รหัสนักศึกษา 64040140231

# data[].attributes.body
ดอยอินทนนท์ มีพื้นที่ครอบคลุมอยู่ในท้องที่ อำเภอจอมทอง อำเภอแม่แจ่ม อำเภอแม่วาง และ อำเภอดอยหล่อ จังหวัดเชียงใหม่ มีเนื้อที่ประมาณ 482.4 ตารางกิโลเมตร หรือ 301,500 ไร่ ประกอบไปด้วยภูเขาสูงสลับซับซ้อน มีดอยอินทนนท์ซึ่งเป็นส่วนหนึ่งของทิวเขาอินทนนท์ (ทิวเขาถนนธงชัยตะวันออก) เป็นยอดเขาที่สูงที่สุดในประเทศไทย

โดยสภาพภูมิประเทศทั่วไปประกอบด้วยภูเขาสลับซับซ้อน มีดอยอินทนนท์เป็นยอดเขาที่สูงที่สุด สูงจากระดับน้ำทะเล 2,565 เมตรยอดเขาที่มีระดับสูงรองลงมาคือ ดอยหัวมดหลวง สูงจากระดับน้ำทะเล 2,330 เมตร ป่าอินทนนท์นี้เป็นแหล่งกำเนิดของต้นน้ำแม่กลาง แม่ป่าก่อ แม่ปอน แม่หอย แม่ยะ แม่แจ่ม แม่ขาน และเป็นส่วนหนึ่งของต้นน้ำแม่ปิงที่ ให้พลังงานไฟฟ้าที่เขื่อนภูมิพล มีเอกลักษณ์ทางธรรมชาติที่สวยงาม เช่น น้ำตกต่างๆ โดยเฉพาะน้ำตกแม่ยะ ที่ได้ชื่อว่าสวยที่สุดของประเทศ

# data[].attributes.body
แบล็กพิงก์ (BLACKPINK) เกิร์ลกรุ๊ปชื่อดังของประเทศเกาหลีใต้ ภายใต้สังกัด YG Entertainment ประกอบด้วยสมาชิกจำนวน 4 คน คือ จีซู, เจนนี่, โรเซ่ และ ​ลิซ่า เดบิวต์อย่างเป็นทางการเมื่อวันที่ 8 สิงหาคม 2016 พร้อมกับซิงเกิลอัลบั้ม Square One โดยมีซิงเกิลเปิดตัวอย่าง "Whistle" และ "Boombayah" ขึ้นถึงอันดับ 1 บน Gaon Digital Chart ในเกาหลีใต้ และ Billboard World Digital Song Chart ตามลำดับ ทำให้วงคว้ารางวัล Golden Disc Awards และ Seoul Music Awards สาขาศิลปินหน้าใหม่แห่งปี 2016

หลังจากนั้นก็ได้ปล่อยผลงานเพลงฮิตออกมามากมาย อาทิ Playing with Fire, Stay, As If It's Your Last และ Ddu-Du Ddu-Du รวมถึงได้ร่วมร้องกับนักร้องต่างประเทศชื่อดังอย่าง Selena Gomez ในเพลง Ice Cream, Dua Lipa ในเพลง Kiss and Make Up และ Lady Gaga ในเพลง Sour Candy

ทั้งนี้ ชื่อวง BLACKPINK นั้นสื่อความหมายถึงธรรมชาติของสมาชิกในวงที่มีความหลากหลายทางมิติ ทั้งความงามของหน้าตา บุคลิกลักษณะ และความสามารถที่เพียบพร้อม เต็มเปี่ยมไปด้วยพรสวรรค์และการฝึกฝนที่จริงจัง นอกจากนี้สมาชิกทุกคนต่างมีความเป็นผู้นำในแต่ละด้านได้ ทางค่ายและวงจึงตัดสินใจว่าจะไม่มีหัวหน้าวง อีกทั้งชื่อแฟนคลับอย่างเป็นทางการของ BLACKPINK คือ BLINK (บลิงก์) ที่เป็นการรวมกันของคำว่า BLACK และ PINK ซึ่งมีความหมายว่า คนที่รักและปกป้อง BLACKPINK เสมอ

# data[].attributes.attachment_link.readable_text
เปิดประวัติวง BLACKPINK เกิร์ลกรุ๊ปชื่อดังที่ทำให้กระแส K-Pop เป็นที่รู้จักไปทั่วโลก แต่ละคนเป็นใครมาจากไหน มาทำความรู้จักสมาชิก วง BLACKPINK กัน

ภาพจาก เฟซบุ๊ก BLACKPINKOFFICIAL

แฟนเพลง K-Pop คงไม่มีใครไม่รู้จักวลีฮิตติดหูอย่าง "BLACKPINK IN YOUR AREA" ที่สื่อความหมายว่า เสียงเพลงและเสน่ห์การโชว์ของทั้ง 4 สาวสมาชิกวง BLACKPINK กำลังบุกเข้ามายึดครองพื้นที่หัวใจของทุกคนแล้ว ซึ่งนับเป็นเกิร์ลกรุ๊ป K-Pop ที่มีแฟนคลับให้การติดตามและสนับสนุนทั้งในประเทศเกาหลีใต้ ญี่ปุ่น ฝั่งตะวันตก รวมถึงในประเทศไทยด้วย เรียกว่าจะคัมแบ็กกี่ครั้ง ปล่อยซิงเกิลออกมากี่เพลง หรือจะปล่อยผลงานแบบโซโล่ ก็พุ่งทะยานขึ้นชาร์ตระดับต้น ๆ ได้ในเวลาเพียงสั้น ๆ แถมครองชาร์ตได้อย่างยาวนานด้วย มาถึงตรงนี้คงอยากรู้กันแล้วสินะว่า วง BLACKPINK มีความเป็นมาอย่างไร สมาชิกในวงเป็นใครบ้าง รวมถึงมีผลงานอะไรที่ผ่านมา และกำลังจะมีต่อไปอีกบ้าง กระปุกดอทคอมรวบรวมมาไว้ให้แล้วค่ะ

ภาพจาก เฟซบุ๊ก BLACKPINKOFFICIAL

ประวัติ วง BLACKPINK

แบล็กพิงก์ (BLACKPINK) เกิร์ลกรุ๊ปชื่อดังของประเทศเกาหลีใต้ ภายใต้สังกัด YG Entertainment ประกอบด้วยสมาชิกจำนวน 4 คน คือ จีซู, เจนนี่, โรเซ่ และ ​ลิซ่า เดบิวต์อย่างเป็นทางการเมื่อวันที่ 8 สิงหาคม 2016 พร้อมกับซิงเกิลอัลบั้ม Square One โดยมีซิงเกิลเปิดตัวอย่าง "Whistle" และ "Boombayah" ขึ้นถึงอันดับ 1 บน Gaon Digital Chart ในเกาหลีใต้ และ Billboard World Digital Song Chart ตามลำดับ ทำให้วงคว้ารางวัล Golden Disc Awards และ Seoul Music Awards สาขาศิลปินหน้าใหม่แห่งปี 2016

หลังจากนั้นก็ได้ปล่อยผลงานเพลงฮิตออกมามากมาย อาทิ Playing with Fire, Stay, As If It's Your Last และ Ddu-Du Ddu-Du รวมถึงได้ร่วมร้องกับนักร้องต่างประเทศชื่อดังอย่าง Selena Gomez ในเพลง Ice Cream, Dua Lipa ในเพลง Kiss and Make Up และ Lady Gaga ในเพลง Sour Candy

ทั้งนี้ ชื่อวง BLACKPINK นั้นสื่อความหมายถึงธรรมชาติของสมาชิกในวงที่มีความหลากหลายทางมิติ ทั้งความงามของหน้าตา บุคลิกลักษณะ และความสามารถที่เพียบพร้อม เต็มเปี่ยมไปด้วยพรสวรรค์และการฝึกฝนที่จริงจัง นอกจากนี้สมาชิกทุกคนต่างมีความเป็นผู้นำในแต่ละด้านได้ ทางค่ายและวงจึงตัดสินใจว่าจะไม่มีหัวหน้าวง อีกทั้งชื่อแฟนคลับอย่างเป็นทางการของ BLACKPINK คือ BLINK (บลิงก์) ที่เป็นการรวมกันของคำว่า BLACK และ PINK ซึ่งมีความหมายว่า คนที่รักและปกป้อง BLACKPINK เสมอ

ภาพจาก เฟซบุ๊ก BLACKPINKOFFICIAL

BLACKPINK ผู้ทรงอิทธิพลในเกาหลีและระดับโลก

BLACKPINK ได้สร้างอิทธิพลต่อวงการ K-Pop ไปทั่วโลก และได้รับการกล่าวถึงจากนิตยสาร Forbes ที่จัดอันดับให้เป็น ผู้ทรงอิทธิพลในเกาหลี อันดับที่ 2 ในปี 2021 ซึ่งสื่อต่างประเทศหลายแห่งอย่าง Billboard และ The Hollywood Reporter ต่างยอมรับถึงความนิยมของวงและผลงานของสมาชิกทั้ง 4 คนที่เผยแพร่กระแสเกาหลีไปทั่วโลก ทั้งนี้ พวกเธอยังเป็น 1 ใน 100 บุคคลดาวรุ่งที่กำลังกำหนดอนาคตของโลกประจำปี 2019 ของนิตยสาร Times และบรรยายว่า เป็นผู้สร้างปรากฏการณ์ใหม่ของศิลปินเกาหลีที่ก้าวข้ามอุปสรรคทางภาษาไปสู่การแสดงบนเวทีระดับโลก เมื่อพวกเธอกลายเป็นเกิร์ลกรุ๊ป K-Pop วงแรกที่ได้แสดงในเทศกาลโคเชลลา (Coachella) ปี 2019 ต่อมา สำนักข่าว BloomBerg จัดให้ BLACKPINK เป็นศิลปินที่ยิ่งใหญ่ที่สุดในโลก ประจำเดือนตุลาคม 2020 ทำให้พวกเธอเป็นศิลปินเกาหลีวงแรกที่ทำได้

1. จีซู

ภาพจาก เฟซบุ๊ก BLACKPINKOFFICIAL

จีซู หรือชื่อจริง คิมจีซู (Kim Jisoo) เกิดเมื่อวันที่ 3 มกราคม 1995 ที่เมืองกุนโพ จังหวัดคยองกี ประเทศเกาหลีใต้ มีพี่ชายและพี่สาว 2 คน เธอเข้ามาเป็นเด็กฝึกตั้งแต่เดือนกรกฎาคม 2011 รวมระยะเวลาการฝึก 5 ปี ก่อนจะได้เดบิวต์รับตำแหน่งเป็นร้องนำของวง

ผลงานที่ผ่านมาของจีซู คือ เคยเป็นพิธีกรในรายการ Inkigayo (ปี 2017-2018), เคยรับบทเป็นดารารับเชิญในซีรีส์เรื่อง The Producers ของช่อง KBS, เคยแสดงมิวสิกวิดีโอเพลง I’m Different ของยูนิต Hi Suhyun และเพลง Happen Ending ของ Epik High ล่าสุดเมื่อเดือนสิงหาคม 2020 มีการยืนยันว่า จีซูถูกเลือกให้แสดงบทนำในซีรีส์เรื่อง Snowdrop ซึ่งนับเป็นผลงานเดบิวต์ของเธอในฐานะนักแสดงเต็มตัว

Instagram จีซู BLACKPINK : sooyaaa__

2. เจนนี่

ภาพจาก เฟซบุ๊ก BLACKPINKOFFICIAL

เจนนี่ หรือชื่อจริง คิมเจนนี่ (Kim Jennie) เกิดเมื่อวันที่ 16 มกราคม 1996 ที่เขตชองดัม กรุงโซล ประเทศเกาหลีใต้ เป็นลูกคนเดียว เธอได้ย้ายไปศึกษาต่อที่วิทยาลัยเอซีจีพาร์เนลล์ (ACG Parnell College) ในฐานะนักเรียนแลกเปลี่ยนที่เมืองออกแลนด์ (Auckland) ประเทศนิวซีแลนด์ เป็นเวลา 5 ปี ก่อนจะย้ายกลับมาที่ประเทศเกาหลีใต้เมื่ออายุ 14 ปี หลังจากที่ผ่านการออดิชั่นเข้าบริษัท YG Entertainment ในเดือนสิงหาคม 2010 รวมระยะเวลาการเป็นเด็กฝึก 5 ปี 11 เดือน ก่อนที่จะได้เดบิวต์รับตำแหน่งเป็นร้องนำและแรปเปอร์ของวง

เจนนี่มีความสามารถทั้งในการแรปและร้องเพลง โดยเฉพาะสไตล์การแรปที่โดดเด่น บวกกับภาพลักษณ์ที่ดูเฟียร์ซ ๆ ชิค ๆ และความเซ็กซี่นิด ๆ จึงทำให้เธอมีเสน่ห์อย่างมากในสายตาหลาย ๆ คน นอกจากนี้เจนนี่ยังสามารถพูดได้ถึง 3 ภาษา คือ ภาษาเกาหลี ภาษาญี่ปุ่น และภาษาอังกฤษ

ผลงานที่ผ่านมาของเจนนี่ คือ เคยแสดงมิวสิกวิดีโอเพลง That XX ของ G-Dragon’s, เคยร่วมร้องเพลง Black ของ G-Dragon เพลง Special ของ Lee Hi และเพลง GG Be ของ Seungri, เคยเป็นสมาชิกประจำในรายการวาไรตี้  Village Survival, the Eight และมีซิงเกิลโซโล่ของตัวเอง SOLO เมื่อเดือนพฤศจิกายน 2018

Instagram เจนนี่ BLACKPINK : jennierubyjane

YouTube เจนนี่ BLACKPINK : Jennierubyjane Official

3. โรเซ่

ภาพจาก เฟซบุ๊ก BLACKPINKOFFICIAL

โรเซ่ หรือชื่อจริง พัคแชยอง (Park Chaeyoung) ชื่อภาษาอังกฤษคือ Roseanne Park เกิดเมื่อวันที่ 11 กุมภาพันธ์ 1997 ที่เมืองออกแลนด์ (Auckland) ประเทศนิวซีแลนด์ มีพี่สาว 1 คน เธอได้ย้ายไปศึกษาต่อที่วิทยาลัยแคนเทอร์เบอรรี่เกิร์ลส์ (Canterbury Girls’ Secondary College) ที่เมืองเมลเบิร์น (Melbourne) ประเทศออสเตรเลีย และได้กลับมาที่ประเทศเกาหลีใต้ในเดือนสิงหาคม 2012 หลังจากที่ผ่านการออดิชั่นของบริษัท YG Entertainment รวมระยะเวลาการเป็นเด็กฝึก 4 ปี 2 เดือน ก่อนที่จะได้เดบิวต์รับตำแหน่งเป็นร้องนำของวง

โรเซ่มีเสียงร้องที่ทรงพลังและเป็นเอกลักษณ์มาก นอกจากนั้นเธอยังมีความสามารถในการเล่นกีตาร์และเปียโนอีกด้วย ผลงานที่ผ่านมาของโรเซ่ คือ เคยร่วมร้องเพลง Without You ของ G-Dragon และเคยปรากฏตัวในฐานะผู้เข้าแข่งขันในรายการ King Of Masked Singer ล่าสุดเมื่อเดือนมีนาคม 2021 โรเซ่ได้เดบิวต์เป็นศิลปินเดี่ยวด้วยอัลบั้มแรกชื่อ -R-

Instagram โรเซ่ BLACKPINK : roses_are_rosie

YouTube โรเซ่ BLACKPINK : ROSÉ Official

4. ลิซ่า

ภาพจาก เฟซบุ๊ก BLACKPINKOFFICIAL

ลิซ่า หรือชื่อจริง ลลิษา มโนบาล (Lalisa Manoban) เกิดเมื่อวันที่ 27 มีนาคม 1997 ที่จังหวัดบุรีรัมย์ ประเทศไทย เป็นลูกคนเดียว เมื่ออายุได้ 3 ขวบ เธอได้ย้ายมาอยู่ที่กรุงเทพฯ และเป็นคนเดียวที่สามารถผ่านการคัดเลือกจาก YG Audition Thailand ที่ประเทศไทย ในปี 2010 จึงย้ายไปอาศัยและเรียนต่อในระดับชั้นมัธยมตอนต้นที่ประเทศเกาหลีใต้ รวมระยะเวลาการเป็นเด็กฝึก 5 ปี 3 เดือน ทั้งนี้ ลิซ่าถือเป็นศิลปินต่างชาติคนแรกในค่ายเลยทีเดียว โดยรับหน้าที่เป็นเต้นหลัก แรปเปอร์ และน้องเล็กของวง

ลิซ่ามีทักษะทางการเต้นที่ยอดเยี่ยม เพราะสนใจและฝึกฝนมาตั้งแต่สมัยยังเด็ก รวมถึงเคยเป็นหนึ่งในสมาชิกของวีซ่าคูล (We Zaa Cool) ทีมนักเต้นเด็กที่ได้รางวัลพิเศษประเภททีมจากการแข่งขันในรายการ แอลจี เอนเตอร์เทนเนอร์ ล้านฝันสนั่นโลก เมื่อปี 2009

ผลงานที่ผ่านมาของลิซ่า คือ เคยปรากฏตัวในมิวสิกวิดีโอเพลง Ringa Linga ของ Taeyang, เป็นนางแบบให้กับเสื้อผ้าแนวสตรีตของโนนากอน (Nonagon) ร่วมกับ B.I และ Bobby วง iKON, เคยแสดงในรายการเรียลลิตี้ Real Men 300 และรับหน้าที่เป็นที่ปรึกษาการเต้นในรายการเซอร์ไวเวิลเพื่อค้นหาศิลปินกลุ่มหญิง Idol Producer Season 2 (วัยรุ่นวัยฝัน ซีซั่น 2) ในปี 2020 และ Idol Producer Season 3 (วัยรุ่นวัยฝัน ซีซั่น 3) เพื่อค้นหาศิลปินกลุ่มชายในเดือนกุมภาพันธ์ ปี 2021 ทางช่อง iQiyi ล่าสุดเมื่อวันที่ 23 สิงหาคม ที่ผ่านมา YG Entertainment ได้ปล่อยภาพทีเซอร์ภาพเเรกของ ลิซ่า สำหรับการเดบิวต์อัลบั้มเดี่ยวอัลบั้มแรก ซึ่งมีแพลนจะเปิดตัวในวันที่ 10 กันยายน นี้

Instagram ลิซ่า BLACKPINK : lalalalisa_m

Youtube ลิซ่า BLACKPINK : Lilifilm Official

ภาพจาก เฟซบุ๊ก BLACKPINKOFFICIAL

ผลงานวง BLACKPINK ภาษาเกาหลี

Studio Albums

The Album (2020)

Single Albums

Square One (2016)

Square Two (2016)

How You Like That (2020)

Mini Albums

Square Up (2018)

Kill This Love (2019)

Singles

As If It’s Your Last (2017)

How You Like That (2020)

Ice Cream (with Selena Gomez) (2020)

ภาพจาก เฟซบุ๊ก BLACKPINKOFFICIAL

ผลงานวง BLACKPINK ภาษาญี่ปุ่น

Mini Albums

Blackpink (2017)

BLACKPINK In Your Area (2018)

Repackage Albums

Re : Blackpink (2018)

Studio Albums

Kill This Love (Japanese Version) (2019)

The Album (Japanese Version) (2021)

ภาพจาก เฟซบุ๊ก BLACKPINKOFFICIAL

ผลงานของสาว ๆ วง BLACKPINK ไม่ว่าจะออกมาเป็นซิงเกิล อัลบั้ม หรือโซโล่ รวมถึงการมีส่วนร่วมในวงการบันเทิงต่าง ๆ เรียกได้ว่าล้วนแล้วแต่เป็นกระแส เป็นที่น่าจับตามอง และได้รับผลตอบรับอย่างท่วมท้นจากเหล่าบลิงก์ที่คอยสนับสนุนวงอยู่เสมอมา นับเป็นเกิร์ลกรุ๊ปที่มีทั้งเสน่ห์ของความสดใส น่ารัก และเปี่ยมไปด้วยพรสวรรค์ทั้งการร้อง แรป เต้น สกิลวาไรตี้ และทักษะทางการแสดง เรียกว่าครบเครื่องทั้งวงเลยทีเดียว

สำหรับใครที่อยากติดตามผลงานของวง BLACKPINK สามารถเข้าไปดูได้ที่ช่องทางการต่าง ๆ ดังนี้

Instagram : blackpinkofficial

Facebook : BLACKPINKOFFICIAL

Twitter : ygofficialblink

Twitter : BLACKPINK

YouTube : Blackpink

TikTok : bp_tiktok

ขอบคุณข้อมูลจาก
Forbes, Times, BloomBerg, Hallyuidol, Kpop Wiki, Kprofiles (1), Kprofiles (2) และเฟซบุ๊ก BLACKPINKOFFICIAL

# data[].attributes.attachment_link.title
ประวัติวง BLACKPINK เกิร์ลกรุ๊ป K-Pop ที่โด่งดังในระดับโลก

# data[].attributes.attachment_link.description
เปิดประวัติวง BLACKPINK เกิร์ลกรุ๊ปจากค่ายยักษ์ใหญ่ YG ที่เป็นที่รู้จักไปทั่วโลก

# data[].attributes.headline
คุยคนเดียวเก่ง

# data[].attributes.subject
คุยคนเดียวเก่ง

# data[].attributes.body
คุยคนเดียวเก่ง คือผลงานเพลงของ 5 หนุ่ม Three Man Down ซึ่งบรรจุอยู่ในอัลบั้มชุดแรกของพวกเขาอย่าง This City Won’t Be Lonely Anymore ก่อนที่จะปล่อยมิวสิกวิดีโอสุดเหงา  มองจากภาพรวมของอัลบั้ม This City Won’t Be Lonely Anymore หลายเพลงที่ถูกบรรจุอยู่ในอัลบั้มต่างพูดถึงห้วงอารมณ์ของ ‘ความเหงา’ ในแง่มุมที่หลากหลาย  คุยคนเดียวเก่ง เป็นอีกหนึ่งผลงานที่มีความโดดเด่นด้วยเสียงคีย์บอร์ดที่คอยสร้างบรรยากาศชวนเหงา ตามด้วยเบสนุ่มๆ ที่สอดคล้องไปกับจังหวะกลอง โซโล่กีตาร์เพราะๆ ที่เป็นเอกลักษณ์ของวง และสิ่งที่ทำให้เรารู้สึกประทับใจตั้งแต่ครั้งแรกที่ได้ฟังคือเสียงแซกโซโฟนที่อาจจะไม่ได้ถูกใส่มาเยอะ แต่ก็เข้ามาเติมสีสันให้กับเพลงได้ดีทีเดียว ด้านเนื้อหาของเพลงก็โดดเด่นไม่แพ้กัน บอกเล่าถึงความรักข้างเดียวของชายหนุ่มคนหนึ่งที่แม้ว่าคนที่เขาแอบชอบจะเมินเฉยขนาดไหน แต่เขาก็ไม่ย่อท้อ คอยทักไปหาใครคนนั้นอยู่ตลอดและยังเฝ้ารออย่างมีความหวังว่าเธอจะตอบกลับมา นอกจากจะรักข้างเดียวแล้วยังแอบมีมุมที่คิดเข้าข้างตัวเองอีกต่างหาก ทั้งการคิดบวกสุดๆ ว่าที่เธอไม่ตอบอาจเพราะเธอเป็นคนคุยไม่เก่ง หรือแม้กระทั่งการได้เห็นว่าเธออ่านข้อความก็ทำให้รู้สึกชื่นใจ การเขียนเนื้อร้องที่มีเนื้อหาฟังสนุก เข้าถึงผู้ฟังได้ไม่ยาก คือหัวใจสำคัญที่ส่งให้ Three Man Down กลายเป็นวงดนตรีขวัญใจวัยรุ่นอย่างรวดเร็ว

# data[].attributes.attachment_link.title
คุยคนเดียวเก่ง - Three Man Down |Official MV|

# data[].attributes.body
นิทานอีสป เรื่อง เด็กเลี้ยงแกะนิทานดี ๆ ที่กำลังหานิทานอีสปสนุก ๆ พร้อมคติสอนใจมาเล่าให้ลูกน้อยฟังก่อนนอนอยู่ละก็ วันนี้ก็มีนิทานอีสปก่อนนอน เรื่อง "เด็กเลี้ยงแกะ" มาฝากกัน เนื้อเรื่องสนุกชวนติดตาม ทั้งยังสอดแทรกข้อคิดและคติสอนใจให้กับเด็ก ๆ อีกด้วย ว่าแล้วก็รีบมาอ่านให้ลูกน้อยฟังกันเลย

# data[].attributes.attachment_link.title
นิทานอีสป เรื่อง เด็กเลี้ยงแกะ